**Anunț privind inițierea elaborării deciziei**

În scopul respectării prevederilor Legii nr. 239-XVI din 13.11.2008 privind transparența în procesul decizional (Monitorul Oficial nr. 215-217/798 din 05.12.2008 ), Ministerul Economiei aduce la cunoștință despre inițierea elaborării proiectului Hotărîrii Guvernului cu privire la transmiterea Întreprinderii de Stat “Moldelectrica”.

Elaborarea proiectului derivă din necesitatea implementării unor prevederi ale Legii nr.107 din 27.05.2016 cu privire la energia electrică (Monitorul Oficial al Republicii Moldova, 2016, nr.193-203/413). Cea din urmă, fiind elaborată în scopul implementării prevederilor Directivei nr. 2009/72/CE a Parlamentului European şi a Consiliului din 13 iulie 2009 privind normele comune pentru piața internă a energiei electrice şi de abrogare a Directivei nr. 2003/54/CE, precum şi Regulamentul (CE) nr. 714/2009 al Parlamentului European şi al Consiliului din 13 iulie 2009, privind condițiile de acces la reţea pentru schimburile transfrontaliere de energie electrică şi de abrogare a Regulamentului (CE) nr. 1228/2003, acte comunitare care fac parte din Pachetul energetic III, obligație asumată de Republica Moldova ca parte semnatară a Tratatului Comunității Energetice și Acordului de Asociere între Republica Moldova, Uniunea Europeană şi Comunitatea Europeană a Energiei Atomice, inclusiv statele membre ale acestora.

Persoana responsabilă: Andrei Cucoș,

tel. (022) 23-40-13

e-mail: andrei.cucos@mec.gov.md

Termen de prezentare a propunerilor: 19 mai 2017